CELEX: 32021R0806
Language: sk
Date: 2021-03-10 00:00:00
Title: Delegované nariadenie Komisie (EÚ) 2021/806 z 10. marca 2021, ktorým sa mení nariadenie Európskeho parlamentu a Rady (EÚ) č. 528/2012 s cieľom zaradiť oxid uhličitý získaný z propánu, butánu alebo zo zmesi týchto dvoch plynov spaľovaním ako účinnú látku do jeho prílohy I (Text s významom pre EHP)

21.5.2021   
               
               
                  SK
               
               
                  Úradný vestník Európskej únie
               
               
                  L 180/78
               
            
         DELEGOVANÉ NARIADENIE KOMISIE (EÚ) 2021/806
         z 10. marca 2021,
         ktorým sa mení nariadenie Európskeho parlamentu a Rady (EÚ) č. 528/2012 s cieľom zaradiť oxid uhličitý získaný z propánu, butánu alebo zo zmesi týchto dvoch plynov spaľovaním ako účinnú látku do jeho prílohy I
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 28 ods. 1,
         keďže:
         
                     (1)
                  
                  
                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Uvedený zoznam zahŕňa oxid uhličitý získaný z propánu, butánu alebo zo zmesi týchto dvoch plynov spaľovaním.
                  
               
                     (2)
                  
                  
                     Oxid uhličitý získaný z propánu, butánu alebo zo zmesi týchto dvoch plynov spaľovaním bol posúdený na používanie v biocídnych výrobkoch typu 19, repelenty a atraktanty, ako sa uvádza v prílohe V k nariadeniu (EÚ) č. 528/2012.
                  
               
                     (3)
                  
                  
                     Za spravodajský členský štát bolo určené Francúzsko a jeho hodnotiaci príslušný orgán predložil 18. septembra 2019 Európskej chemickej agentúre (ďalej len „agentúra“) hodnotiacu správu spolu so svojimi závermi.
                  
               
                     (4)
                  
                  
                     V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky 16. júna 2020 (3) prijal stanovisko agentúry, v ktorom sa zohľadnili závery hodnotiaceho príslušného orgánu.
                  
               
                     (5)
                  
                  
                     Z uvedeného stanoviska vyplýva, že v prípade biocídnych výrobkov typu 19, v ktorých sa používa oxid uhličitý získaný z propánu, butánu alebo zo zmesi týchto dvoch plynov spaľovaním, možno očakávať, že spĺňajú požiadavky článku 19 ods. 1 písm. b) nariadenia (EÚ) č. 528/2012. V stanovisku agentúry sa takisto dospelo k záveru, že táto účinná látka nevyvoláva obavy a je oprávnená na zaradenie do prílohy I k nariadeniu (EÚ) č. 528/2012.
                  
               
                     (6)
                  
                  
                     Vzhľadom na stanovisko agentúry je preto vhodné zaradiť oxid uhličitý vyrobený z propánu, butánu alebo zo zmesi týchto dvoch plynov spaľovaním do prílohy I k nariadeniu (EÚ) č. 528/2012. Keďže oxid uhličitý vyrobený z propánu, butánu alebo zo zmesi týchto dvoch plynov spaľovaním bol posúdený na základe zväzku s údajmi o účinnej látke v súlade s článkom 11 ods. 1 smernice Európskeho parlamentu a Rady 98/8/ES (4), mal by sa oxid uhličitý vyrobený z propánu, butánu alebo zo zmesi týchto dvoch plynov spaľovaním zaradiť do kategórie 6 prílohy I k nariadeniu (EÚ) č. 528/2012 „Látky, pre ktoré členské štáty validovali dokumentáciu o účinnej látke v súlade s článkom 7 ods. 3 tohto nariadenia alebo prijali takúto dokumentáciu v súlade s článkom 11 ods. 1 smernice 98/8/ES“.
                  
               
                     (7)
                  
                  
                     Článok 89 ods. 3 nariadenia (EÚ) č. 528/2012 obsahuje prechodné opatrenia, v rámci ktorých sa existujúca účinná látka zaradená do pracovného programu na systematické preskúmavanie existujúcich účinných látok schvaľuje v súlade s uvedeným nariadením. Pokiaľ ide o oxid uhličitý vyrobený z propánu, butánu alebo zo zmesi týchto dvoch plynov spaľovaním pre výrobky typu 19, mal by sa dátum schválenia na účely článku 89 ods. 3 uvedeného nariadenia stanoviť na 1. júla 2022 s cieľom poskytnúť dostatočný čas na predloženie žiadostí o autorizáciu v súlade s článkom 89 ods. 3 druhým pododsekom uvedeného nariadenia,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) č. 528/2012 sa mení v súlade s prílohou k tomuto nariadeniu.
         
         
            Článok 2
            Na účely článku 89 ods. 3 nariadenia (EÚ) č. 528/2012 sa dátum schválenia oxidu uhličitého vyrobeného z propánu, butánu alebo zo zmesi týchto dvoch plynov spaľovaním pre výrobky typu 19 stanovuje na 1. júla 2022.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. marca 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 167, 27.6.2012, s. 1.
         
            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
         
            (3)  Stanovisko výboru pre biocídne výrobky k žiadosti o schválenie účinnej látky: oxid uhličitý získaný z propánu, butánu alebo zo zmesi týchto dvoch plynov spaľovaním, výrobok typu: 19, ECHA/BPC/249/2020, prijaté 16. júna 2020.
         
            (4)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
      
      
         
            PRÍLOHA
            V prílohe I k nariadeniu (EÚ) č. 528/2012 sa v kategórii 6 v zozname účinných látok podľa článku 25 písm. a) dopĺňa tento záznam:
            
                        Číslo EC
                     
                     
                        Názov/skupina
                     
                     
                        Obmedzenie
                     
                     
                        Poznámka
                     
                  
                        „204-696-9
                     
                     
                        oxid uhličitý získaný z propánu, butánu alebo zo zmesi týchto dvoch plynov spaľovaním  (*1)
                        
                     
                     
                         
                     
                     
                        CAS 124-38-9
                     
                  
               (*1)  Na účely článku 89 ods. 3 sa dátum schválenia oxidu uhličitého vyrobeného z propánu, butánu alebo zo zmesi týchto dvoch plynov spaľovaním pre výrobky typu 19 stanovuje na 1. júla 2022.“